section_heading: Karijera
paragraph_text: Prvu važniju ulogu dobiva u filmu iz 1994. godine Iskupljenje u Shawshanku gdje je tumačio Tommya, no televizijskoj je publici najpoznatiji po dvjema ulogama. Prva je ona u odvjetničko-humorističnoj seriji Ally McBeal u kojoj je nastupao tri sezone, a druga poznatija uloga mu je ona u akcijskoj seriji Agencija u kojoj je tumačio lik CIA-inog agenta Matta Callana. Nakon snimanja nekolicine Hallmarkovih filmova, 2008. godine izašla je vijest kako će Gil tumačiti ulogu agenta u nadolazećem filmu, prednastavku serije 24 sata.